Rådhuset i Buffalo.
**Buffalo** er den nest største byen i delstaten New York. Byen ligger i den vestlige enden av delstaten og hadde ved folketellingen i 2010 261 025 innbyggere. Byen ligger ved Eriesjøen, syd for elven Niagara som forbinder Lake Erie med Lake Ontario. Byen er hjemsted for NFL-laget Buffalo Bills og NHL-laget Buffalo Sabres.

25 % av varene som eksporteres og importeres mellom USA og Canada, passerer Buffalo.

Universitetet i Buffalo ble opprinnelig etablert i 1846 som et privat universitet med medisinsk fakultet, og det ble i 1962 ble fusjonert med State University of New York. I dag er Universitetet i Buffalo (State University of New York at Buffalo eller «UB» på folkemunne) med sine 28 192 studenter (2008) og forskningsmidler på USD 323 000 000 (2007) selve flaggskipet i det statlige universitetssystemet i New York. Byen Buffalo huser også andre private og offentlige universiteter og høyskoler, blant annet Canisius College og SUNY Buffalo State College.

Klima
-----

Buffalo er en av byene i USA som får mest snøfall. De store snømengdene skyldes at kald luft fra nord strømmer over den relativt varme Eriesjøen der luften blir varmet opp og opptar fuktighet fra innsjøens overflate («lake effect»). Den oppvarmede luften stiger opp og danner skyer som avgir snø over land. På det meste kan det komme 5 til 10 cm snø på en time. Den oppvarmede luften stiger opp og danner skyer som avgir snø over land. Lake effect gir ofte 5 til 10 cm (eller mer) snø på en time (i byen Turin, N.Y. falt det en gang 12-15 cm på 20 minutter). Lake effect opptrer høst og tidlig vinter, og forsvinner etterhvert som Erie blir islagt utover vinteren. Snøfallet blir størst når vinden følger innsjøens lengderetning.

Historie
--------

Buffalo har vært bebodd både av franskmenn og engelskmenn. De første europeerne som slo seg ned i området, var franskmenn, som etablerte seg ved utløpet av Buffalo Creek i 1758. Året etter ødela de bygningene de hadde rukket å reise på stedet da de flyktet fra engelskmennene som hadde inntatt Fort Niagara. Britene tok kontroll over hele regionen i 1763.

Selve byen ble grunnlagt rundt 1789 som et lite handelssted. Byen ble offisielt grunnlagt i 1790, men i 1812 ble byen brent ned av engelske styrker. Det ble bygd en bro mellom Canada og Buffalo. Den åpnet i 1927.

Millard Fillmore, som var den 13. presidenten i USA, ble født i Buffalo i 1800.

Frank Lloyd Wright
------------------

I 1905 ble Frank Lloyd Wrights boligkompleks for forretningsmannen Darwin D. Martin ferdigstilt i Buffalo. Dette er et av de fremste verkene fra den verdenskjente arkitektens hånd, og det kalles i dag Darwin D. Martin House og har fått status som National Historic Landmark.

Kultur og musikk
----------------

### Operahus

Shea's Performing Arts Center i Buffalo
Kleinhans Music Hall
Nickel City Opera (også kjent som NC Opera Buffalo Buffalo og som NCO) er et amerikansk operahus i Buffalo. NCO har sitt hovedsete ved Shea's Performing Arts Center, i Buffalo Theatre District i sentrum av Buffalo og er et av de ledende operahusene i USA og blant de største i verden (3 019 seter). NCO ble grunnlagt i 2004 av Valerian Ruminski og har bestilt operaer samt satt opp verdenspremierer av betydningsfulle verk. Matthias Manasi var musikkdirektør og sjefdirigent for Nickel City Opera fra 2017 til 2021. Hans forgjenger Michael Ching var musikkdirektør og sjefsdirigent for NCO fra 2012 til 2017. Nickel City Opera samarbeider med Buffalo Philharmonic Orchestra og produserer et bredt spekter av verk, fra 1700-tallets barokk og 1800-tallets bel canto til minimalismen fra det 20. århundre og samtids operaer fra det 20. og 21. århundre. Disse operaene blir presentert i scene produksjoner som varierer i stil, fra de med detaljerte tradisjonelle dekorasjoner til andre som inneholder moderne konseptuelle design.

Shea's Performing Arts Center ble designet av det velkjente Chicago-firmaet Rapp and Rapp. Det opprinnelige antallet på 4000 seter ble redusert til det nåværende antallet på 3019 seter på 1930-tallet. Interiøret ble designet av den verdenskjente designeren/kunstneren Louis Comfort Tiffany ved å bruke elementer som for det meste fortsatt er til stede i dag. 

NCO opptrer ogsa ved Riviera Theatre i North Tonawanda, ved Nichols Flickinger Performing Arts Center i Buffalo, ved Artpark Mainstage Theatre og Artpark Amphitheatre ved Earl W. Brydges Artpark State Park, som ligger langs Niagara Gorge i Lewiston (New York).

### Orkestre

Buffalo Philharmonic Orchestra ble dannet i 1935 og opptrer i Kleinhans Music Hall, hvis akustikk har blitt rost. Selv om orkesteret nesten ble oppløst på slutten av 1990-tallet på grunn av mangel på finansiering, stabiliserte filantropiske bidrag og statsstøtte det. JoAnn Falletta ble utnevnt til musikksjef for Buffalo Philharmonic Orchestra i 1998. Tidligere musikksjefer for Buffalo Philharmonic Orchestra har vært William Steinberg, Josef Krips, Lukas Foss, Michael Tilson Thomas, Semyon Bychkov og Maximiano Valdés. Andre kjente dirigenter som har ledet orkesteret inkluderer Leonard Bernstein, Igor Stravinsky, Ralph Vaughan Williams, Sir Neville Marriner og Henry Mancini. Under ledelse av JoAnn Falletta har orkesteret mottatt en rekke Grammy Award-nominasjoner og vunnet Grammy Award for beste moderne klassiske komposisjon i 2009.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *folketellingen i USA 2020*; redaktør: Bureau of the Census; besøksdato: 1. januar 2022.
3. ↑  Doyle Rice (12. januar 2022). «What is lake effect snow? Here's how it happens and how much snow it can bring with it.» **(engelsk)**. *USA Today*. Besøkt 29. desember 2022.
4. ↑
5. ↑  Schober, Jeff (16. mars 2021). «The majesty of Shea’s Performing Arts Center: what you've never known before». *buffalotales.net* **(engelsk)**. Besøkt 17. april 2022.
6. ↑  Parlato, Frank (16. juni 2016). «SHOT! Nickel City Opera Lays Its Future On The Line With Premiere Of New Opera About The History Of Buffalo». *artvoice.com* **(engelsk)**. Besøkt 16. juni 2016.
7. ↑  Kahwaty, Sabrina (29. desember 2023). «Former NCO Conductor Shines On». *digital.buffalospree.com* **(engelsk)**. Besøkt 30. desember 2023.
8. ↑  Bracely, Dawn (4. januar 2013). «Classical: Continued success for BPO, Nickel City Opera». *buffalonews.com* **(engelsk)**. Besøkt 12. juli 2016.
9. ↑  Rothstein, Edwardl (22. mai 2004). «If Music Is the Architect». *nytimes.com* **(engelsk)**. Besøkt 2. november 2006.
10. ↑  Woolfe, Zachary (25. oktober 2016). «Buffalo Philharmonic, Once Languishing, Has Come a Long Way». *nytimes.com* **(engelsk)**. Besøkt 8. mars 2019.
11. ↑  Roberto, Tonil (25. november 2020). «Buffalo Philharmonic Orchestra earns three Grammy nominations». *buffalonews.com* **(engelsk)**. Besøkt 8. mai 2021.

Eksterne lenker
---------------

* (en) Offisielt nettsted Rediger på Wikidata

* (en) Buffalo, New York – kategori av bilder, video eller lyd på Commons Rediger på Wikidata

* (en) Buffalo, New York – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz **·** GNIS **·** GNIS
 |